b'\n_START_ARTICLE_\nDubesario herbas\n_START_PARAGRAPH_\nDubesario herbas\xc2\xa0\xe2\x80\x93 oficialus Dubesario miesto simbolis._NEWLINE_Miesto herbas yra rai\xc5\xbeyto skydo formos. Skydo i\xc5\xa1or\xc4\x97 melsva, vidus \xc5\xbeydras. Herbo viduryje pavaizduotas geltonas saul\xc4\x97s pusrutulis su spinduliais. Saul\xc4\x97s de\xc5\xa1in\xc4\x97je Dubesario hidroelektrin\xc4\x97, kuri yra pilkos spalvos, tekantis vanduo\xc2\xa0\xe2\x80\x93 \xc5\xa1viesiai m\xc4\x97lynos. Skydo viduryje pavaizduotas \xc5\xa1viesiai rudos spalvos viduram\xc5\xbei\xc5\xb3 laivas su i\xc5\xa1kelta balta bure. Apa\xc4\x8dioje pavaizduotos geltonos kalvos. Vir\xc5\xa1uje, raudonomis raid\xc4\x97mis u\xc5\xbera\xc5\xa1ytas miesto pavadinimas \xd0\x94\xd0\xa3\xd0\x91\xd0\x9e\xd0\xa1\xd0\xa1\xd0\x90\xd0\xa0\xd0\xab. Skydo apa\xc4\x8dioje pavaizduoti persipyn\xc4\x99 vynuogi\xc5\xb3 ir \xc4\x85\xc5\xbeuolo lapai su keturiomis kvie\xc4\x8dio varpomis. Skydo linkimo vietoje, lap\xc5\xb3 girliand\xc4\x85 juosia juostel\xc4\x97s, kuri\xc5\xb3 spalvos atitinka Padniestr\xc4\x97s v\xc4\x97liavos spalvas. Kairiajame vir\xc5\xa1utiniame kampe, geltoname fone pavaizduotas dvigalvis erelis, kair\xc4\x97s kojos naguose laikantis alyvmed\xc5\xbeio \xc5\xa1akel\xc4\x99, de\xc5\xa1in\xc4\x97s\xc2\xa0\xe2\x80\x93 verpst\xc4\x99._NEWLINE_Herbo auk\xc5\xa1\xc4\x8dio ir plo\xc4\x8dio santykis\xc2\xa0\xe2\x80\x93 1,36:1. Vertikali\xc4\x85 herbo dal\xc4\xaf sudaro 2/3 tiesaus skydo ir 1/3\xc2\xa0\xe2\x80\x93 lenkto.'